Diari Oficial de la Generalitat Valenciana


Sumari del DOGV 8753, del 03-03-2020 (2020/1675)

RESOLUCIÓ de 18 de febrer de 2020, del conseller d'Hisenda i Model Econòmic, per la qual es proveeixen, pel sistema de lliure designació, els llocs de treball anunciats en la convocatòria 78/2019, de 10 de desembre de 2019.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8753

Data del DOGV
:   03-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1675


Data del document
:   18-02-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * funcionari

RESOLUCIÓ de 18 de febrer de 2020, del conseller d'Hisenda i Model Econòmic, per la qual es proveeixen, pel sistema de lliure designació, els llocs de treball anunciats en la convocatòria 78/2019, de 10 de desembre de 2019.  
 [2020/1675]  
Vistos els informes preceptius i vinculants emesos per la Direcció General de Funció Pública, sobre el compliment dels requisits de participació de les persones interessades, per a la provisió dels llocs de treball 101, 20220 i 29830, corresponent a la convocatòria 78/2019, de 10 de desembre de 2019 (DOGV núm. 8699, de 17 de desembre de 2019), pel procediment de lliure designació.  
De conformitat amb el que s'ha disposat en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública Valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'apartat tercer del mencionat article 102 de la Llei 10/2010, resolc:  
  
  
1. Nomenar Carmen Beut Blasco, amb NRP \*\*\*7870\*M0, funcionària del cos A1 01 cap del Servei de Patrimoni Immobiliari, lloc 101, grup A1 complement de destinació nivell 28 i complement específic E050.  
  
2. Nomenar Amparo Segarra Solé, amb NRP \*\*\*0906\*A0, funcionària de carrera del cos C2 01, cap secretaria sotssecretari/ària, lloc 20634, grup C1/C2, complement de destinació nivell 16 i complement específic E035.  
  
3. Nomenar Maria López Laso, amb NRP \*\*\*3879\*I0, funcionària de carrera del cos A1 01, cap del Servei del Fons Social Europeu, lloc 29569, grup A1, complement de destinació nivell 28 i complement específic E050.  
  
De conformitat amb el que s'estableix en l'article 29 de la Llei 10/2010, d'ordenació i gestió de la funció pública valenciana, en cap cas s'integrarà en cossos o escales el personal funcionarial procedent d'altres administracions públiques que obtinga un lloc de treball mitjançant el procediment de lliure designació.  
Els motius per a considerar més idònies per a l'exercici del lloc les persones nomenades són preferentment la seua aptitud professional, posada de manifest en els mèrits al·legats en els seus currículums, i també la seua tasca professional i experiència en llocs de similars característiques.  
El cessament en els actuals llocs de treball es produiran d'ofici el dia que es publique la present resolució. La presa de possessió en la nova destinació es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu de la circumscripció on tinga el demandant el domicili, en el termini de dos mesos comptats des de l'endemà de la notificació. Tot això, de conformitat amb el que s'ha establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 18 de febrer de 2020.- El conseller d'Hisenda i Model Econòmic: Vicent Soler i Marco.